বৰপেটা জিলাৰ সৰভোগস্থিত জৱাহৰ নৱোদয় বিদ্যালয়ত আবদ্ধ হৈ আছে বিদ্যালয়খনত অধ্যয়নৰত মধ্য প্ৰদেশৰ ২৩ গৰাকী শিক্ষাৰ্থী৷ একেদৰে সৰভোগ নৱোদয় বিদ্যালয়ৰো ২৩ গৰাকী শিক্ষাৰ্থী মধ্যপ্ৰদেশত আবদ্ধ হৈ আছে৷ লকডাউনৰ ফলত বিদ্যালয়খনত আবদ্ধ হৈ থকা এই শিক্ষাৰ্থীসকলক সোনকালে নিজ ৰাজ্যলৈ উভতাই পঠিওৱাৰ বাবে বিশেষ পদক্ষেপ গ্ৰহণ কৰিছে বৰপেটাৰ জিলাৰ উপায়ুক্ত মুনীন্দ্ৰ শৰ্মাই৷ উপায়ুক্তগৰাকীয়ে আজি নিজেই বিদ্যালয়খনত উপস্থিত হৈ শিক্ষাৰ্থীসকলৰ সৈতে মত বিনিময় কৰে৷ উপায়ুক্তগৰাকীয়ে কয় যে এই বিষয়ে ৰাজ্য চৰকাৰৰ সৈতে আলোচনা চলাই থকা হৈছে আৰু অহা ১৫ এপ্ৰিলত বিশেষ বিমানযোগে শিক্ষাৰ্থীসকলক নিজ ৰাজ্যলৈ প্ৰেৰণৰ প্ৰচেষ্টা চলাই থকা হৈছে।